12. ฐานะการเงินและผลการดำเนินงาน

(1) งบการเงิน

ก) สรุปรายงานการตรวจสอบของผู้สอบบัญชีในระยะ 3ปี

ในปี 2547 และ 2546

ข้าพเจ้าได้ตรวจสอบงบดุลรวม ณ วันที่ 31 ธันวาคม พ.ศ. 2547 และ พ.ศ. 2546
งบกำไรขาดทุนรวม งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม
สำหรับปีสิ้นสุดวันเดียวกันของแต่ละปี ของ บริษัท ทิปโก้ฟูดส์ (ประเทศไทย) จำกัด (มหาชน)
และบริษัทย่อย และได้ตรวจสอบงบดุล ณ วันที่ 31 ธันวาคม พ.ศ. 2547 และ พ.ศ. 2546
งบกำไรขาดทุน งบแสดงการเปลี่ยนแปลงในส่วนของผู้ถือหุ้น และงบกระแสเงินสด
สำหรับปีสิ้นสุดวันเดียวกันของแต่ละปี ของ บริษัท ทิปโก้ฟูดส์ (ประเทศไทย) จำกัด (มหาชน)
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงาน เพื่อให้ได้ความเชื่อมั่นอย่างมีเหตุผลว่า
งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินรวมและงบการเงินเฉพาะบริษัทข้างต้นนี้ แสดงฐานะการเงินรวม ณ
วันที่ 31 ธันวาคม พ.ศ. 2547 และ พ.ศ. 2546 ผลการดำเนินงานรวมและกระแสเงินสดรวม
สำหรับปีสิ้นสุดวันเดียวกันของแต่ละปี ของ บริษัท ทิปโก้ฟูดส์ (ประเทศไทย) จำกัด (มหาชน)
และบริษัทย่อย และแสดงฐานะการเงิน ณ วันที่ 31 ธันวาคม พ.ศ. 2547 และ พ.ศ. 2546
ผลการดำเนินงานและกระแสเงินสด สำหรับปีสิ้นสุดวันเดียวกันของแต่ละปี ของ บริษัท ทิปโก้ฟูดส์
(ประเทศไทย) จำกัด (มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ในปี 2545

ข้าพเจ้าได้ตรวจสอบงบดุลรวม ณ วันที่ 31 ธันวาคม พ.ศ. 2545 งบกำไรขาดทุนรวม
งบแสดงการเปลี่ยนแปลงในส่วนของผู้ถือหุ้นรวม งบกำไรสะสมรวม และงบกระแสเงินสดรวม
สำหรับปีสิ้นสุดวันเดียวกันของบริษัท ทิปโก้ฟูดส์ (ประเทศไทย) จำกัด (มหาชน) และบริษัทย่อย
และได้ตรวจสอบงบการเงินเฉพาะของบริษัท ทิปโก้ฟูดส์ (ประเทศไทย) จำกัด (มหาชน)
สำหรับรอบระยะเวลาบัญชีเดียวกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าว
จากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินรวมและงบการเงินเฉพาะบริษัทข้างต้นนี้ แสดงฐานะการเงินรวม ณ
วันที่ 31 ธันวาคม พ.ศ. 2545 ผลการดำเนินงานรวมและกระแสเงินสดรวม
สำหรับปีสิ้นสุดวันเดียวกัน ของ บริษัท ทิปโก้ฟูดส์ (ประเทศไทย) จำกัด (มหาชน) และบริษัทย่อย
และแสดงฐานะการเงิน ณ วันที่ 31 ธันวาคม พ.ศ. 2545 ผลการดำเนินงานและกระแสเงินสด
สำหรับปีสิ้นสุดวันเดียวกัน ของ บริษัท ทิปโก้ฟูดส์ (ประเทศไทย) จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

(ข) ตารางสรุปงบการเงินรวมและงบการเงินเฉพาะของบริษัท 2545 - 2547

[]

[]

[]

[]

[]

(ค) อัตราส่วนทางการเงินที่สำคัญที่สะท้อนถึงฐานะการเงินและผลการดำเนินงาน

  ------------------------------- ------- --------------- ------- ------- ------------- ------- -------
                                          งบการเงินเฉพาะ                   งบการเงินรวม           

                                          2547            2546    2545    2547          2546    2545

  สภาพคล่อง                                                                                      

  อัตราส่วนสภาพคล่อง                 (เท่า)   1.94            2.37    3.86    1.70          1.76    2.56

  อัตราส่วนสภาพคล่องหมุนเร็ว           (เท่า)   0.39            0.80    1.03    0.57          0.84    1.12

  อัตราส่วนสภาพคล่องกระแสเงินสด       (เท่า)   0.24            0.81    1.81    0.01          0.77    1.36

  อัตราส่วนหมุนเวียนลูกหนี้การค้า         (เท่า)   11.03           9.29    10.04   10.43         8.67    8.58

  ระยะเวลาเก็บหนี้เฉลี่ย               (วัน)    33              39      36      35            42      42

  อัตราส่วนหมุนเวียนสินค้าคงเหลือ        (เท่า)   4.80            5.34    3.86    4.41          4.80    3.39

  ระยะเวลาขายสินค้าเฉลี่ย             (วัน)    76              67      93      83            75      108

  อัตราส่วนหมุนเวียนเจ้าหนี้             (เท่า)   22.77           18.93   14.78   11.49         17.33   19.63

  ระยะเวลาชำระหนี้                  (วัน)    16              19      24      32            21      18

  CASH CYCLE                      (วัน)    93              87      105     86            96      130

  ความสามารถในการทำกำไร                                                                         

  ผลตอบแทนต่อส่วนผู้ถือหุ้น              (%)     31.7            47.7    40.0    31.1          45.9    38.0

  อัตราส่วนกำไรขั้นต้น                 (%)     19.3            19.5    29.2    27.6          26.6    24.3

  อัตรากำไรสุทธิ                     (%)     11.0            13.4    10.0    8.1           10.7    8.1

  ประสิทธิภาพ                                                                                     

  อัตราผลตอบแทนจากสินทรัพย์           (%)     12.3            16.4    10.5    11.6          15.2    9.97

  อัตราผลตอบแทนจากสินทรัพย์ถาวร       (%)     41.2            61.2    30.9    33.4          52.1    26.1

  อัตราการหมุนของสินทรัพย์             (%)     1.1             1.2     1.1     1.4           1.4     1.2

  นโยบายการเงิน                                                                                  

  อัตราส่วนหนี้สินต่อส่วนผู้ถือหุ้น           (เท่า)   1.59            1.34    2.75    1.67          1.50    2.82

  อัตราส่วนความสามารถชำระดอกเบี้ย     (เท่า)   9.29            6.77    2.97    9.23          6.73    2.97

  อัตราส่วนความสามารถชำระภาระผูกพัน   (เท่า)   0.92            0.33    0.17    1.04          0.40    0.17

  อัตราส่วนความสามารถชำระภาระผูกพัน                                                                 

  ( CASH BASIS)                   (เท่า)   0.85            0.38    0.40    0.43          0.50    0.43

  อัตราการจ่ายเงินปันผล               (%)     61.7            27.6    22.4    61.7          27.6    22.4
  ------------------------------- ------- --------------- ------- ------- ------------- ------- -------

(2) คำอธิบายและการวิเคราะห์ฐานะการเงินและผลการดำเนินงาน

การดำเนินงานและฐานะการเงินที่ผ่านมา

ผลการดำเนินงานประจำปี 2545 จากงบการเงินรวม มีรายได้รวม 2,309 ล้านบาท
โดยเป็นสัดส่วนรายได้จากธุรกิจต่างประเทศต่อธุรกิจในประเทศ มีสัดส่วนเท่ากับ 77.6 ต่อ 22.4
รายได้รวมเพิ่มขึ้นร้อยละ 20.9 เมื่อเปรียบเทียบกับปี 2544 และมีกำไรสุทธิเท่ากับ 192.6
ล้านบาท เพิ่มขึ้นจากปีก่อนร้อยละ 27.2
ซึ่งเป็นผลมาจากการส่งออกในปริมาณที่เพิ่มขึ้นเพื่อชดเชยยอดขายที่เป็นเงินเหรียญสหรัฐที่น้อยลงเนื่องจากราคาขายสับปะรดกระป๋องที่ลดลงเมื่อเปรียบเทียบกับต้นทุนขายต่อหน่วยที่เพิ่มขึ้น
บริษัทฯได้ออกผลิตภัณฑ์ใหม่ทั้งตลาดในประเทศและต่างประเทศ มีการทำวิจัยตลาด
เลือกตลาดหรือกลุ่มผู้บริโภคที่จะเป็นลูกค้ากลุ่มเป้าหมาย
โดยที่บริษัทฯมีอัตราการเติบโตทั้งตลาดต่างประเทศและในประเทศสูงมาก

อัตรากำไรขั้นต้นในปี 2545 เท่ากับร้อยละ 29 (ปี 2544 เท่ากับร้อยละ 35)
อัตรากำไรขั้นต้นที่ลดลงเนื่องจากผลกระทบจากอัตราแลกเปลี่ยนและต้นทุนวัตถุดิบที่สูงขึ้น

รายได้อื่นจำนวน 74.95 ล้านบาท ประกอบด้วย
ดอกเบี้ยรับซึ่งเกิดจากการลงทุนระยะสั้นในช่วงที่บริษัทฯมีสภาพคล่องส่วนเกินอยู่ 4.1 ล้านบาท
กำไรจากการขายหุ้นบริษัท ทิปโก้แอสฟัลท์ จำกัด (มหาชน) จำนวน 28.0 ล้านบาท
ส่วนลดจากสถาบันการเงินที่ได้รับจากการชำระเงินกู้ก่อนกำหนด จำนวน 8.5 ล้านบาท
รายได้จากการยกเลิกค่าที่ปรึกษาปรับโครงสร้างบริษัท ซึ่งได้เคยบันทึกเป็นค่าใช้จ่ายในปีก่อน
แต่บริษัทที่ปรึกษาไม่สามารถดำเนินการหาผู้ร่วมทุนให้บริษัทฯได้ตามเกณฑ์และระยะเวลาที่กำหนด
จำนวน 21.9 ล้านบาท ส่วนรายได้อื่นๆ จำนวน 12.6
ล้านบาทเป็นรายได้จากการขายเศษวัตถุดิบและวัสดุต่างๆ

ค่าใช้จ่ายอื่น ได้แก่ ขาดทุนจากอัตราแลกเปลี่ยนจำนวน 6.5 ล้านบาท
และยังมีส่วนแบ่งขาดทุนจากเงินลงทุนตามวิธีส่วนได้เสียจากบริษัท ทิปโก้แอสฟัลท์ จำกัด (มหาชน)
จำนวน 21.2 ล้านบาท ขาดทุนจากการด้อยค่าสินทรัพย์จากเครื่องจักรที่เลิกใช้งาน จำนวน 35.5
ล้านบาท และขาดทุนจากสินค้าเสื่อมสภาพ จำนวน 10.9 ล้านบาท

นอกจากนั้นในปี 2545 บริษัทฯได้จ่ายเงินกู้ระยะยาวล่วงหน้า 4 งวด และในเดือนธันวาคม 2545
บริษัทฯ ได้เซ็นสัญญาเงินกู้ 7 ปี วงเงิน 1,100 ล้านบาท
เพื่อปรับอัตราดอกเบี้ยลดลงจากสัญญาเงินกู้ฉบับเดิม โดยที่ลดอัตราดอกเบี้ยตลอดอายุสัญญาเงินกู้ 7
ปี โดยเฉลี่ยอย่างต่ำร้อยละ 1 ต่อปี

ผลการดำเนินงานประจำปี 2546 จากงบการเงินรวม มีรายได้รวม 2,629 ล้านบาท
โดยเป็นสัดส่วนรายได้จากธุรกิจต่างประเทศต่อธุรกิจในประเทศ มีสัดส่วนเท่ากับ 74.5 ต่อ 25.5
รายได้รวมเพิ่มขึ้นร้อยละ 13.86 เมื่อเปรียบเทียบกับปี 2545 และมีกำไรสุทธิเท่ากับ 297.6
ล้านบาท เพิ่มขึ้นจากปีก่อนร้อยละ 54.5
ผลดำเนินงานปีปัจจุบันเกิดจากยอดขายที่เพิ่มขึ้นทั้งตลาดในประเทศและต่างประเทศ
โดยเฉพาะตลาดในประเทศที่มีอัตราเติบโตมากกว่าซึ่งเป็นตามแผนการเน้นการขยายตลาดในประเทศโดยมีการออกสินค้าใหม่เพื่อขยายสายผลิตภัณฑ์เดิม
5 รายการได้แก่ น้ำแครอท สควีซ (น้ำผลไม้ 100% พาสเจอร์ไรส์) น้ำสละมิกซ์ 40% และ
เกรพมิกซ์ 40 %(ทิปโก้คูล) และ ชาเขียวเก็กฮวย และชาเขียวไม่เติมน้ำตาล นอกจากนั้นบริษัทฯ
ได้ขยายไปสู่ตลาด Retail ด้วยการเปิด Juice Bar สาขาแรก
ซึ่งได้รับการตอบสนองที่ดีจากลูกค้า สำหรับตลาดต่างประเทศ
ถึงแม้จะมีผลกระทบจากเรื่องความผันผวนของค่าเงิน
ต้นทุนวัตถุดิบที่สูงขึ้นทั้งที่เป็นผลไม้สดและมีการปรับราคาทินเพลตถึง 2 ครั้ง ทำให้กำไรขั้นต้นต่ำลง
ทางบริษัทฯชดเชยโดยส่งออกในปริมาณที่มากขึ้น ปรับกลยุทธ์การขายตามสถานการณ์
ทำให้กำไรขั้นต้นอยู่ในระดับที่น่าพอใจเมื่อเปรียบเทียบกับตัวเลขในอุตสาหกรรม นอกจากนี้บริษัทฯ
ยังได้พัฒนาผลิตภัณฑ์ร่วมกับคู่ค้าและได้ 2 ผลิตภัณฑ์ใหม่ซึ่งจะเป็นฐานในการขายต่อไป

ในปี 2546 บริษัทฯมีรายได้อื่น จำนวน 157.2 ล้านบาท ประกอบด้วย รายได้ดอกเบี้ยรับจำนวน
3.5 ล้านบาท กำไรจากอัตราแลกเปลี่ยนจำนวน 55.7 ล้านบาท
ส่วนใหญ่เกิดจากการที่บริษัทฯทำสัญญาป้องกันความเสี่ยงขายเงินเหรียญสหรัฐเป็นการล่วงหน้า
กำไรจากการขายหุ้นบริษัท ทิปโก้แอสฟัลท์ จำกัด (มหาชน) จำนวน 44.5
ล้านบาทและกำไรจากการขายหุ้นบริษัทย่อย บริษัท ทิปโก้ เกษตรกรรม จำกัด จำนวน 27.4
ล้านบาท ส่วนรายได้อื่นๆ จำนวน 26.0 ล้านบาทเกิดจากการขายเศษวัตถุดิบ วัสดุ ต่างๆ

ค่าใช้จ่ายอื่น ได้แก่ ส่วนแบ่งขาดทุนจากเงินลงทุนตามวิธีส่วนได้เสียจากบริษัท ทิปโก้แอสฟัลท์ จำกัด
(มหาชน) จำนวน 1.4 ล้านบาท ขาดทุนจากการด้อยค่าสินทรัพย์จากเครื่องจักรที่เลิกใช้งาน
จำนวน 26.9 ล้านบาท และขาดทุนจากสินค้าเสื่อมสภาพ จำนวน 17.8 ล้านบาท

นอกจากนี้ในปี 2546 บริษัทฯ ได้จ่ายเงินกู้ระยะยาวล่วงหน้าจำนวน 400 ล้านบาท
และได้มีการเซ็นแก้ไขสัญญาเงินกู้ในเรื่องการปรับอัตราดอกเบี้ย ทำให้อัตราดอกเบี้ยในปี 2547
ลดลงประมาณร้อยละ 0.5 ต่อปี

ผลการดำเนินงานประจำปี 2547 จากงบการเงินรวม มีรายได้รวม 3,467 ล้านบาท
โดยเป็นสัดส่วนรายได้จากธุรกิจต่างประเทศต่อธุรกิจในประเทศ มีสัดส่วนเท่ากับ 72 ต่อ 28
รายได้รวมเพิ่มขึ้นร้อยละ 31.87 เมื่อเปรียบเทียบกับปี 2546 และมีกำไรสุทธิก่อนภาษีเงินได้
307.32 ล้านบาท เพิ่มขึ้นร้อยละ 3.25 และมีภาษีเงินได้เท่ากับ 28.02 ล้านบาท
ทำให้กำไรสุทธิปี 2547 คงเหลือ 279.30 ล้านบาท
การที่ยอดขายเพิ่มขึ้นโดยที่กำไรไม่ได้เพิ่มขึ้นเนื่องจากรายได้อื่นจากรายการที่ไม่เกี่ยวข้องกับการดำเนินงาน
กำไรจากการขายหุ้นบริษัทร่วมและบริษัทย่อยลดลง 71.98 ล้านบาท
นอกจากนี้อัตราส่วนค่าใช้จ่ายในการขายและบริหารต่อยอดขายยังสูงขึ้นเป็น ร้อยละ 19.32
เมื่อเปรียบเทียบกับปีก่อนร้อยละ 16.8 ต่อยอดขาย
ทั้งนี้เนื่องจากการสร้างความภักดีในตราสินค้าและการออกสินค้าใหม่สู่ตลาดในประเทศของตลาดเครื่องดื่มเพื่อสุขภาพ
และการลงทุนในบุคลากรเพื่อขยายการเติบโตในอนาคต เป็นที่น่าสังเกตว่า ถึงแม้ในปี 2547
บริษัทฯ เผชิญปัญหาจากสภาพแวดล้อมภายนอกที่ไม่เอื้ออำนวยต่อการทำธุรกิจหลายประการ
ดังตัวอย่างเช่น ราคาผลไม้สด น้ำมันและทินเพลตที่เพิ่มสูงขึ้น การขาดแคลนแรงงาน
และความผันผวนของอัตราแลกเปลี่ยน การสูญเสียโอกาสทางการตลาดสำหรับชาเขียวในขวด PET
เนื่องจากไม่มีเครื่องจักรในการผลิต
แต่ผลประกอบการของบริษัทฯยังสามารถรักษาระดับอยู่ในเกณฑ์ดีได้เมื่อเปรียบเทียบกับบริษัทอื่นในอุตสาหกรรมเดียวกัน
โดยบริษัทฯมีผลกำไรทุกไตรมาส
ยอดขายที่เพิ่มขึ้นเกิดจากการเติบโตของทั้งตลาดในประเทศและต่างประเทศ
โดยตลาดในประเทศมีอัตราการเติบโตถึงร้อยละ 41.8
ในขณะที่ตลาดต่างประเทศมีอัตราการเติบโตอยู่ที่ร้อยละ 28.45 เมื่อเปรียบเทียบกับปีก่อน
สำหรับตลาดในประเทศ มีทั้งการขยายสายผลิตภัณฑ์ได้แก่
การขยายสายผลิตภัณฑ์ในกลุ่มน้ำผักและผลไม้ 100 % ได้แก่ น้ำส้มสีทอง น้ำส้มสีทับทิม
น้ำส้มสี่สายพันธุ์ น้ำผักแครอทม่วง น้ำผักบีทรูท การขยายสายผลิตภัณฑ์ในกลุ่มน้ำผักและน้ำผลไม้ 100
% แบบพาสเจอร์ไรส์ ได้แก่ น้ำผักรวม น้ำผักบีทรูท น้ำว่านหางจรเข้ผสมองุ่นขาว น้ำฝรั่ง
กลุ่มชาเขียว ได้แก่ ชาเขียวรสน้ำผึ้ง และการออกผลิตภัณฑ์ใหม่สู่ตลาดได้แก่ เครื่องดื่มธัญพืช
ตราเนเจอร์อัพ ซึ่งประกอบด้วยคุณค่าอาหารจากข้าวโพด ข้าวกล้องและนมถั่วเหลือง 4 รสชาติ
ได้แก่รสดั้งเดิม ชาเขียว ช็อคโกแลต และสูตรไม่เติมน้ำตาล นอกจากนั้นยังออกน้ำผลไม้ 25% 3
รสชาติโดยใช้ตราสินค้าอื่นเพื่อขยายตลาดสู่ตลาดชนบทและผู้มีรายได้น้อยอีกด้วย นอกจากนี้ยังมีธุรกิจ
Retail ซึ่งได้มีการขยายสาขาของ Juice Bar เป็น 10 สาขา

ในปี 2547 บริษัทฯ มีรายได้อื่น จำนวน 76.4 ล้านบาท ประกอบด้วยรายได้จากดอกเบี้ยรับจำนวน
3.0 ล้านบาท เงินพิเศษจากยอดการซื้อวัตถุดิบได้ตามเป้า 8.0 ล้านบาท จากการขายเศษวัตถุดิบ
วัสดุต่างๆ จำนวน 20.5 บาท และจำนวน 20.0 ล้านบาท
เป็นรายได้ค่าขนส่งและประกันได้รับจากการขายในเทอม CIF
ซึ่งต้องนำไปจ่ายให้แก่บริษัทเรือและบริษัทประกันต่อ
นอกจากนั้นมีส่วนแบ่งกำไรจากเงินลงทุนในบริษัท ทิปโก้แอสฟัลท์ จำกัด (มหาชน) จำนวน 6.8
ล้านบาท และอื่นๆ จำนวน 18.1 ล้านบาท

ค่าใช้จ่ายอื่น ได้แก่ ขาดทุนจากสินค้าเสื่อมสภาพ จำนวน 15.2 ล้านบาท
ขาดทุนจากอัตราแลกเปลี่ยน 6.7 ล้านบาท
อันเกิดขึ้นจากการเข้าไปทำสัญญาป้องกันความเสี่ยงขายเงินเหรียญสหรัฐ
เป็นการล่วงหน้าในช่วงที่เงินบาทแข็งค่า และค่าเงินได้ปรับตัวอ่อนลงในเวลาต่อมา
และหนี้สงสัยจะสูญได้รับคืนมา 6.55 ล้านบาท

ในปี 2547 บริษัทฯ ได้ทำสัญญาเงินกู้ ประกอบด้วยวงเงินเบิกเกินบัญชี 25.0 ล้านบาท
เพื่อเป็นเงินทุนในการดำเนินงาน และ เป็นวงเงินกู้ระยะยาว จำนวน 972,732,500 บาท
เพื่อจ่ายคืนเงินกู้ระยะยาวล่วงหน้าที่มีอยู่เดิมทั้งหมด จำนวน 700.0 ล้านบาท
และเบิกเพื่อลงทุนในสินทรัพย์ถาวรบางส่วนจำนวน 22,732,500 บาท คงเหลือวงเงินกู้อีก 250
ล้านบาท ซึ่งมีระยะเวลาในการเบิกใช้อีก 1 ปีนับจากวันเบิกเงินกู้ครั้งแรก
สัญญาเงินกู้ฉบับใหม่นี้ทำให้อัตราดอกเบี้ยลดลงจากเดิมร้อยละ 0.25 ต่อปี

และเมื่อพิจารณากระแสเงินสดจากการดำเนินงาน พบว่า
บริษัทฯมีกระแสเงินสดจากการดำเนินงานเป็นบวกทั้ง 3 ปี (ปี 2545-2547)
การลงทุนในกิจกรรมลงทุน
ส่วนใหญ่เป็นในลักษณะของการซื้อสินทรัพย์ถาวรเพื่อปรับปรุงประสิทธิภาพการผลิตและบำรุงรักษาเครื่องจักรและการลงทุนซื้อโรงงานเครื่องดื่มแห่งที่สอง
ที่ อำเภอวังน้อย จังหวัดพระนครศรีอยุธยา
หลังจากปรับปรุงโรงงานเดิมเป็นคลังสินค้าและสร้างโรงงานใหม่
คาดว่าจะสามารถผลิตสินค้าออกจำหน่ายได้ภายในปี 2548 นอกจากนี้ยังมีการลงทุนในหุ้น บริษัท
ทิปโก้แอสฟัลท์ จำกัด (มหาชน) โดยบริษัทฯมีนโยบายในการถือหุ้นบริษัทดังกล่าวในสัดส่วน 20-25%
สำหรับกิจกรรมจัดหาเงิน บริษัทฯได้ชำระคืนเงินกู้ยืมระยะยาว ตั้งแต่ปี 2545 ถึงปี 2546 รวมถึง
600 ล้านบาทและจ่ายเงินปันผลในรูปหุ้นปันผล สำหรับปี 2547 ชำระเงินกู้ระยะยาว จำนวน 700
ล้านบาทและกู้ใหม่ จำนวน 812.7 ล้านบาท
โดยส่วนเพิ่มขึ้นเป็นการลงทุนระยะยาวในโครงการใหม่ของบริษัทฯ
สำหรับเงินกู้ระยะสั้นที่เพิ่มขึ้นเพื่อเสริมสภาพคล่องในเงินทุนหมุนเวียนของบริษัทฯ นอกจากนี้ในปี
2547 ยังมีการจ่ายเงินปันผล จำนวน 163.8 ล้านบาท

สภาพคล่อง

ในปี 2545 บริษัทฯมีอัตราส่วนสินทรัพย์หมุนเวียนต่อหนี้สินหมุนเวียนอยู่ที่ 2.56
และเมื่อพิจารณางบกระแสเงินสดของบริษัทฯพบว่าบริษัทฯสามารถจ่ายคืนเงินกู้ยืมระยะยาวก่อนกำหนดชำระได้ถึง
414 ล้านบาท โดยมีแหล่งที่มาของเงินจากเงินสดสุทธิจากกิจกรรมดำเนินงาน
ทำให้บริษัทฯมีภาระดอกเบี้ยลดลง
ส่งผลให้อัตราส่วนความสามารถในการชำระดอกเบี้ยของบริษัทฯอยู่ในระดับ 2.97 เท่า

ในปี 2546 บริษัทฯมีอัตราส่วนสินทรัพย์หมุนเวียนต่อหนี้สินหมุนเวียนอยู่ที่ 1.76 ลดลงจากปี 2545
เนื่องจากเงินกู้ระยะสั้นเพิ่มมากขึ้น 103.9 ล้านบาท
เป็นเงินกู้ระยะสั้นที่เข้ามาเสริมสภาพคล่องระยะสั้นสำหรับค่าใช้จ่ายในการดำเนินการในช่วงปลายปี
โดยได้อัตราดอกเบี้ยที่ค่อนข้างต่ำ
และเมื่อพิจารณางบกระแสเงินสดของบริษัทฯพบว่าบริษัทฯสามารถจ่ายคืนเงินกู้ระยะยาวก่อนกำหนดชำระได้ถึง
400 ล้านบาท โดยมีแหล่งที่มาของเงินจาก เงินสดสุทธิจากกิจกรรมดำเนินงาน
ส่งผลให้อัตราส่วนความสามารถในการชำระดอกเบี้ยของบริษัทฯ อยู่ในระดับ 6.73 เท่า

ในปี 2547 บริษัทฯมีอัตราส่วนสินทรัพย์หมุนเวียนต่อหนี้สินหมุนเวียนอยู่ที่ 1.7 เท่า ใกล้เคียงกับปี
2546 โดยลดลงเล็กน้อย
เนื่องมาจากทั้งสินค้าคงเหลือและเงินกู้ระยะสั้นเพิ่มขึ้นในอัตราส่วนที่ใกล้เคียงกัน
แสดงให้เห็นว่าบริษัทฯใช้เงินกู้ระยะสั้นเพิ่มมากขึ้นเพื่อไปซื้อวัตถุดิบและผลิตสินค้าเก็บไว้
ทั้งนี้เป็นไปตามแผนการผลิตและการบริหารต้นทุน
อย่างไรก็ตามเงินกู้ระยะสั้นที่เพิ่มขึ้นนั้นได้อัตราดอกเบี้ยที่ค่อนข้างต่ำ
ประกอบกับได้มีการเซ็นสัญญาเงินกู้ระยะยาวใหม่มาชำระเงินกู้ระยะยาวเดิมในอัตราดอกเบี้ยที่ลดลง
ทำให้แม้ยอดเงินกู้เพิ่มขึ้นแต่อัตราส่วนความสามารถในการชำระดอกเบี้ยสูงขึ้น อยู่ในระดับ 9.23
เท่า

ความสามารถในการทำกำไร

ในปี 2545 อัตรากำไรขั้นต้นอยู่ที่ร้อยละ 29 ในปี 2546 อยู่ที่ร้อยละ 27 และในปี 2547
อยู่ที่ร้อยละ 28 แม้ว่าต้นทุนการผลิตเพิ่มขึ้นเนื่องจากราคาสับปะรด
ราคาตลาดค่าวัตถุดิบเหล็กทำกระป๋องและน้ำมันเตาเพิ่มสูงขึ้น รวมทั้งค่าแรงงานที่เพิ่มสูงขึ้น
แต่บริษัทฯยังสามารถรักษาระดับอัตรากำไรขั้นต้นได้อยู่ในระดับใกล้เคียงกับปี 2546
ทั้งนี้เนื่องจากการปรับกระบวนการผลิตเพื่อลดต้นทุนและให้ได้ประสิทธิภาพและประสิทธิผลสูงสุด ในปี
2547 เป็นปีที่บันทึกถึงผลผลิตที่ผลิตได้ต่อผลไม้สดที่เข้าผลิต (Output / Input)
สูงกว่าแผนที่วางไว้เป็นจำนวนมาก การบริหารจังหวะในการขาย บริษัทฯมีอัตรากำไรสุทธิในปี
2545 เท่ากับร้อยละ 8 ของยอดขาย ในปี 2546 อยู่ที่อัตราร้อยละ 11 ของยอดขาย และในปี
2547 อยู่ที่ระดับร้อยละ 8 ซึ่งการที่อัตรากำไรสุทธิลดลงจาก
ปีก่อนเนื่องจากค่าใช้จ่ายในการขายและบริหารที่สูงขึ้นเนื่องจากการสร้างตราสินค้าให้แข็งแกร่ง
การออกผลิตภัณฑ์ใหม่สู่ตลาด
รวมทั้งค่าใช้จ่ายเกี่ยวกับบุคลากรที่เพิ่มสูงขึ้นเพื่อรองรับการขยายธุรกิจของบริษัทฯ

ส่วนอัตราตอบแทนต่อส่วนของผู้ถือหุ้น ในปี 2545 และ 2546 เท่ากับร้อยละ 38 เท่ากัน ส่วนในปี
2547 อยู่ที่ร้อยละ 31 เนื่องจากบริษัทมีส่วนของผู้ถือหุ้นเพิ่มขึ้นจาก 505.8 ล้านบาทในปี 2545
เป็น 790.4 ล้านบาท ในปี 2546 และเป็น 899 ล้านบาทในปี 2547

คุณภาพของสินทรัพย์และอัตราส่วนทางการเงินที่สำคัญ

สัดส่วนของสินทรัพย์ 2547 2546 2545

ลูกหนี้การค้าสุทธิ 14% 16% 15%

สินค้าคงเหลือ 31% 20% 21%

เงินลงทุนและงินให้กู้ยืม 15% 16% 16%

ที่ดินอาคารและอุปกรณ์-สุทธิ 35% 37% 38%

เงินประกัน 1% 2% 3%

อื่นๆ 4% 9% 7%

100% 100% 100%

เงินลงทุนและเงินให้กู้ยืม

เงินลงทุนเป็นเงินลงทุนในบริษัท ทิปโก้ แอสฟัลท์ จำกัด (มหาชน)
โดยมีนโยบายในสัดส่วนการถือหุ้นอยู่ที่ 20-25%
เงินลงทุนดังกล่าวได้ถูกบันทึกเงินลงทุนตามวิธีส่วนได้เสีย ตามหลักการบัญชีที่รับรองทั่วไป
ซึ่งสามารถทราบต้นทุนที่ซื้อมาในราคาทุนได้จากหมายเหตุประกอบงบการเงิน โดยบริษัทฯ
มีนโยบายในการถือครองเงินลงทุนและทำกำไรในรูปของผลตอบแทนจากการลงทุนเพื่อให้มีผลตอบแทนขั้นต่ำครอบคลุมต้นทุนที่เกิดจากการลงทุนดังกล่าว
เพื่อไม่ให้เกิดภาระจากการถือครองเงินลงทุนดังกล่าวกับผู้ถือหุ้นส่วนน้อย

เงินให้กู้ยืม เป็นเงินให้กู้ยืมกับบริษัทในกลุ่มธุรกิจอาหาร
ซึ่งสถาบันการเงินได้ให้วงเงินกู้รวมกับบริษัท ทิปโก้ฟูดส์ (ประเทศไทย) จำกัด (มหาชน)
ซึ่งเป็นบริษัทแม่ ทำให้ต้องมีการให้กู้ยืมจากสถานบันการเงินผ่านบริษัทแม่
อย่างไรก็ตามมีนโยบายให้สถาบันการเงินให้วงเงินกู้ตรงไปยังบริษัทย่อยเลย
ซึ่งอยู่ระหว่างดำเนินการ

ที่ดิน อาคารและอุปกรณ์ของบริษัทฯมีการซ่อมแซมและบำรุงรักษาอยู่สม่ำเสมอทุกปี
ทำให้บริษัทฯมีเครื่องจักรที่มีประสิทธิภาพ ในปี 2547 บริษัทฯซื้อที่ดินและอาคารเพิ่มมูลค่า 83
ล้านบาทเพื่อเป็นโรงงานเครื่องดื่มแห่งที่ 2 ของบริษัทฯ
สำหรับรองรับการขยายตัวของธุรกิจในอนาคต โดยในขณะนี้อยู่ระหว่างการปรับปรุงที่ดิน
อาคารที่มีอยู่เดิม และก่อสร้างอาคารเพิ่มใหม่ คาดว่าจะแล้วเสร็จในปี 2548

จำนวนวันในสินค้าคงเหลือของบริษัทฯอยู่ที่ประมาณ 108 วันในปี 2545 และ 71 วัน ในปี 2546
และ อยู่ที่ 83 วันในปี 2547 จำนวนวันในสินค้าเพิ่มขึ้น
เนื่องจากนโยบายในการปรับปรุงการบริหารสินค้าสำเร็จรูปคงคลังอย่างเหมาะสมกับปริมาณความต้องการของตลาดในแต่ละช่วง
โดยที่มีการเก็บสินค้าและวัตถุดิบบางชนิดที่คาดการณ์ว่าจะมีราคาสูงขึ้น เช่น ทินเพลต เป็นต้น

ระยะเวลาในการเก็บหนี้เฉลี่ยของปี 2545 อยู่ที่ 42 วัน และลดลงในปี 2546 โดยอยู่ที่ 35 วัน
และปี 2547 อยู่ที่ 34 วัน ซึ่งค่อนข้างดีกว่าเมื่อเปรียบเทียบกับบริษัทในอุตสาหกรรมเดียวกัน
เป็นไปตามนโยบายของบริษัทในการเก็บหนี้ให้เร็วขึ้น

ประสิทธิภาพในการดำเนินงาน

เมื่อพิจารณา อัตราผลตอบแทนของสินทรัพย์ และอัตราผลตอบแทนของสินทรัพย์ถาวร ของบริษัท
ทิปโก้ฟูดส์ (ประเทศไทย) จำกัด (มหาชน) และบริษัทย่อย มีรายละเอียด ดังนี้

2547 2546 2545

อัตราผลตอบแทนสินทรัพย์ 11.6% 15.1% 9.9%

อัตราผลตอบแทนสินทรัพย์ถาวร 33.3% 40.2% 26.1%

อัตราผลตอบแทนสินทรัพย์และอัตราผลตอบแทนสินทรัพย์ถาวรในปี 2547 ลดลงจากปีก่อนเนื่องจาก
บริษัทฯมีการลงทุนในสินทรัพย์เพิ่มขึ้นทั้งในเรื่องการประหยัดพลังงานและการลงทุนสร้างโรงงานใหม่เพื่อขยายการผลิตสำหรับเครื่องดื่มพร้อมดื่ม
อย่างไรก็ตามสินทรัพย์ดังกล่าวยังไม่ก่อให้เกิดรายได้และต้นทุนที่ประหยัดได้
ซึ่งคาดว่าจะเห็นผลให้ครึ่งปีหลังของปี 2548
นอกจากนี้บริษัทฯยังมีนโยบายเก็บสินค้าคงคลังและวัตถุดิบบางชนิดเพราะคาดการณ์ว่าราคาจะปรับสูงขึ้นเนื่องจากการขาดแคลนวัตถุดิบ

นอกจากนี้บริษัทฯยังมีการบริหารกำไรขั้นต้นจากการขายต่างประเทศให้อยู่ในเกณฑ์ที่เหมาะสม
พร้อมทั้งมีการปรับปรุงประสิทธิภาพในการผลิตเพื่อลดต้นทุนการผลิต
และผลการดำเนินงานจากธุรกิจเครื่องดื่มพร้อมดื่มมีแนวโน้มที่ดี
บริษัทฯได้ออกผลิตภัณฑ์ใหม่สู่ตลาดอย่างต่อเนื่องโดยคำนึงถึงหลักต้นทุนในขนาดที่เหมาะสม
(Economy of Scale)
และเนื่องมาจากการทำวิจัยเพื่อวิเคราะห์พฤติกรรมของผู้บริโภคอย่างต่อเนื่อง
ทำให้สินค้าของบริษัทฯรับการตอบสนองที่ดีจากผู้บริโภคกลุ่มเป้าหมายอยู่เสมอ

แนวโน้มในอนาคต

ในปี 2548 บริษัทฯจะขยายกำลังการผลิตเครื่องดื่มพร้อมดื่มโดยสร้างโรงงานแห่งที่สองที่
อำเภอวังน้อย จังหวัดพระนครศรีอยุธยา
โรงงานดังกล่าวจะทำให้บริษัทฯได้เปรียบในด้านการขนส่งเนื่องจากอยู่ใกล้กรุงเทพและศูนย์กระจายสินค้าของตัวแทนจำหน่าย
Distributor
โรงงานใหม่จะผลิตสินค้าที่มีมาตรฐานและมีคุณภาพทั้งในด้านการขยายผลิตภัณฑ์เดิมบางชนิดและการออกผลิตภัณฑ์ใหม่สู่ตลาด
โดยที่ผลิตภัณฑ์ดังกล่าวจะเป็นผลิตภัณฑ์ที่เป็นเครื่องดื่มสุขภาพเท่านั้น
โดยอัตราผลตอบแทนจากการลงทุนร้อยละ 20
โดยที่บริษัทฯมีความเสี่ยงและมาตรการในการป้องกันความเสี่ยงดังนี้

+----------------------------------+-----------------------------------+
| ความเสี่ยง                         | มาตรการในการป้องกันความเสี่ยง         |
+----------------------------------+-----------------------------------+
| 1.  การพัฒนาศักยภาพของพนักงาน       | -   เตรียมโครงสร้างองค์การเพื่อรองรับ   |
|     ไม่ทันต่อการขยาย                |     การโอนย้ายพนักงาน               |
|                                  |     การ                           |
|                                  | จ้างพนักงงานใหม่และการฝึกอบรมที่เหมาะสม |
+----------------------------------+-----------------------------------+
| 2.  ความเป็นไปได้ที่โรงงานเสร        | -                                 |
| ็จช้ากว่ากำหนดผลิตภัณฑ์ใหม่ออกสู่ตลาดช้ากว |    จัดเตรียมตารางเวลาการทำงาน(Grant |
| ่ากำหนดและอาจไม่เป็นที่ยอมรับของผู้บริโภค |     chart)                        |
|                                  |     แล                            |
|                                  | ะติดตามความคืบหน้าของผลิตภัณฑ์ใหม่ที่จะออก |
|                                  | สู่ตลาดและเน้นหนักด้านการทำวิจัยและทดสอบ |
|                                  | ตลาดเพื่อตอบสนองความพึงพอใจของผู้บริโภค |
+----------------------------------+-----------------------------------+
| 3.  การปฏิบัติงานร่วมกันของทั้ง 2       | -   ใช้ห                           |
|     โรงงาน                       | ัวหน้าสายงานร่วมกันและตั้งเป้าหมายเดียวกัน |
+----------------------------------+-----------------------------------+

สำหรับธุรกิจ Retail มีการขยายสาขาเพิ่มขึ้นจนได้ขนาดที่ประหยัดได้ Economy of scale
โดยจะสามารถสร้างผลตอบแทนได้ดีในอนาคตควบคู่ไปกับการสร้างตราสินค้าให้เป็นที่รู้จักกันอย่างแพร่หลาย
ส่วนตลาดต่างประเทศในปี 2548
บริษัทฯมุ่งเข้าเจาะตลาดอาเซียนสำหรับน้ำผลไม้พร้อมดื่มเพื่อขยายตลาดต่อไป
และคาดการณ์ว่าผลิตภัณฑ์ใหม่ จำนวน 2 ผลิตภัณฑ์ที่ได้ร่วมพัฒนากับคู่ค้าตั้งแต่ปลายปี 2546
ยังคงสร้างฐานรายได้ในปี 2548
ส่วนแนวโน้มในการส่งออกของผลิตภัณฑ์หลักเดิมมีแผนส่งออกในปริมาณที่เพิ่มขึ้น
อย่างไรก็ตามราคาวัตถุดิบยังคงมีแนวโน้มอยู่ในระดับราคาเดิมซึ่งมีราคาสูง
อีกทั้งมีอาจมีการขาดแคลนแรงงานในบางช่วง และการปรับราคาของน้ำมันและทินเพลต
ซึ่งจะอาจส่งผลให้บริษัทฯมีต้นทุนการผลิตที่สูงขึ้น

สถานการณ์ทางด้านการเงิน คาดว่าอัตราแลกเปลี่ยนเงินบาทเริ่มแข็งค่าขึ้นตั้งแต่ปลายปี 2547
มีแนวโน้มจะแข็งค่าขึ้นในปี 2548 ซึ่งจะส่งผลกระทบต่อรายได้ของบริษัทฯในปี 2547
บริษัทฯยังคงมีนโยบายในการทำสัญญาป้องกันความเสี่ยงจากอัตราแลกเปลี่ยนอย่างต่อเนื่องโดยพิจารณาช่วงเวลาที่เหมาะสมในการทำสัญญาเพื่อให้เกิดประโยชน์ต่อบริษัทฯมากที่สุด
มีการวางแผนในการหาแหล่งเงินทุนควบคู่ไปกับการวางแผนลงทุนระยะยาวเพื่อให้ได้ต้นทุนทางการเงินที่เหมาะสม
สำหรับเงินกู้ระยะสั้น บริษัทฯยังคงมีแผนที่จะเน้นการใช้สินเชื่อทางการค้า (Trade Finance)
ซึ่งมีต้นทุนที่ต่ำเพื่อบริหารต้นทุนทางการเงินให้ลดลงมากขึ้น

เป้าหมายในอนาคต ปี 2550

เนื่องจากวิสัยทัศน์ของบริษัทฯที่จะเป็นบริษัทชั้นนำในอาเซียนดำเนินธุรกิจด้านอาหาร
ผลไม้และเครื่องดื่ม ที่ตอบสนองความพึงพอใจของลูกค้า โดยตั้งเป้าว่ามียอดขายเท่ากับ 5,000
ล้านบาทในปี 2550
ซึ่งการสร้างโรงงานแห่งที่สองเป็นเพียงก้าวแรกในการเติบโตอย่างก้าวกระโดดของบริษัทฯเท่านั้น

3) ค่าตอบแทนผู้สอบบัญชี

ค่าตอบแทนจากการสอบบัญชี (audit fee)

บริษัทฯและบริษัทย่อยจ่าย ค่าตอบแทนการสอบบัญชี ให้แก่

-   ผู้สอบบัญชีของบริษัทฯ ในรอบปีบัญชีที่ผ่านมามีจำนวนเงินรวม 845,000 บาท
    แบ่งเป็นค่าสอบบัญชีของบริษัทฯ 570,000 บาทและค่าสอบบัญชีของบริษัทย่อย 275,000 บาท

ค่าบริการอื่น (non-audit fee)

บริษัทฯและบริษัทย่อยจ่าย ค่าตอบแทนของงานบริการอื่น ซึ่งได้แก่
ค่าแปลงบการเงินเป็นภาษาอังกฤษ ให้แก่

ผู้สอบบัญชีของบริษัท ในรอบปีบัญชีที่ผ่านมามีจำนวนเงินรวม 60,000 บาท